The Israel Project

The Israel Project ("פרויקט ישראל") היה ארגון הסברה פרו-ישראלי. הארגון הוקם בשנת 2002 על ידי ג'ניפר לאסלו מזרחי, אשת יחסי ציבור ופעילה ציבורית יהודית-אמריקאית, במטרתה לספק מידע אמין ועדכני לעיתונאים ולמנהיגים בנושאי ישראל והמזרח התיכון, כדי לקדם דעה חיובית על מדינת ישראל. 

הארגון העסיק צוות של מומחים המספק מידע לעיתונאים בנושאים הקשורים לישראל, לסכסוך הישראלי-ערבי ולמזרח התיכון ובנוסף מקיים תדריכי עיתונאים בהשתתפות נציגים ישראלים. 

לארגון היה סניף בירושלים העובד עם עיתונאים זרים המוצבים במדינת ישראל. וכן סניף מרכזי בארצות הברית. הארגון מקיים דרך הסניף סיורים במסוק לעיתונאים, במטרה לאפשר להם להתרשם מהמצב באזור מזווית ראייה נוספת.

בשנת 2011 החל הארגון לפעול גם במזרח הרחוק.

ביולי 2018 סגר המשרד את משרדו בישראל ושלח מכתבי פיטורים לכל העובדים בשל מחסור בתרומות. מאז 2016 כמות התרומות שהוא קיבל החלה לרדת ובשנת 2019 כמעט התאפסה.

עמדות 

הארגון מזוהה עם עמדות הימין המדיני בישראל. 

הארגון טוען שהסברת העמדה התומכת בהתנחלויות צריכה להתבסס על שיקולים ביטחוניים ולא על ציטוטים מהתנ"ך. הארגון קורא לפעיליו להדגיש שהטענה שבכל מקום בו מתגוררים פלסטינים אסור שיהיו יהודים איננו יכול להתקבל כדרישה סבירה לכינון שלום ושיש בטענה זו גזענות. בנוסף, מדגיש הארגון שהדרישה לפירוק ההתנחלויות הוא בעצם דרישה לטיהור אתני.

קישורים חיצוניים 

 אתר הארגון

הערות שוליים 

ערכים שבהם תבנית אתר רשמי אינה מתאימה להוספה אוטומטית
ארגונים ציוניים
הסכסוך הישראלי-פלסטיני: ארגונים
יהדות ארצות הברית: ארגונים
ציונות בארצות הברית
יחסי ארצות הברית–ישראל: ארגונים